रेशियो/स्पीड की गणना करना
गियर रेशियो के सिद्धान्त का इस्तेमाल करते हुये, यह समझ पाना आसान होगा कि ड्राइव गियर की "इनपुट (input)" स्पीड के आधार पर ड्रिवेन गियर कितनी तेज़ी से घूमेगा। सबसे पहले, अपने ड्राइव गियर की घूमने की स्पीड पता लगाये। गियर संबंधी अधिकांश गणनाओं में, इसे रोटेशन (rotation) प्रति मिनट (आरपीएम) में डिया जाता है, हालांकि गति की अन्य इकाइयों का इस्तेमाल भी काम करेगा। जैसे कि, मान लीजिए कि ऊपर दिये गए उदाहरण वाली गियर ट्रेन में जिसमें सात-दांतों वाला ड्राइवर गियर है और 30-दांतों वाला ड्रिवेन गियर है, तथा ड्राइव गियर 130 आरपीएम की स्पीड से घूम रहा है। इस जानकारी से, हम ड्रिवेन गियर की स्पीड अगले कुछ चरणों में पता कर लेंगे। इस सूत्र में S1 का अर्थ है ड्राइव गियर की घूमने की स्पीड, T1 होता है ड्राइव गियर में दांतों की संख्या, और S2 तथा T2 ड्रिवेन गियर की घूमने की गति और दांतों की संख्या होते हैं। सभी वेरिएबल्स (variables) को भरिए और आपके पास एक की वैल्यू निकालने को रह जाएगी।  अक्सर इस तरह की समस्याओं में आप S2 की वैल्यू निकाल रहे होंगे, हालांकि आप किसी भी अन्य वेरिएबल की वैल्यू भी निकाल सकते हैं। हमारे उदाहरण में, जो जानकारी हमारे पास है, उसको रखने पर, हमें यह मिलेगा: 130 आरपीएम × 7 = S2 × 30 शेष वेरिएबल का मूल्य निकालना तो बेसिक अलजेब्रा (algebra) है। समीकरण को हल करिए और वेरिएबल को बराबर के चिन्ह के एक ओर अलग निकाल लीजिये तब आपको उत्तर मिल जाएगा। उसमें सही इकाइयाँ लिखना मत भूलिएगा — वरना स्कूल के काम में इस पर नंबर कट सकते हैं।  हमारे उदाहरण में हम इसे इस प्रकार हल कर सकते हैं: 130 आरपीएम × 7 = S2 × 30 910 = S2 × 30 910/30 = S2  30.33 rpms = S2 दूसरे शब्दों में, अगर ड्राइव गियर 130 आरपीएम की स्पीड से घूमेगा तब ड्रिवेन गियर 30.33 आरपीएम की गति से घूमेगा। यह बात समझ में आती है — क्योंकि ड्रिवेन गियर कहीं अधिक बड़ा है, वह कहीं धीमी गति से घूमेगा।
अपने ड्राइव गियर की घूमने की स्पीड जान लीजिये: अपनी जानकारी को इस सूत्र में रखिए S1 × T1 = S2 × T2: हल करिए:
https://www.wikihow.com/Determine-Gear-Ratio
Making Ratio/Speed Calculations